290 DESCRIPTIO GLOBI INTELLECTUALS 



aquae simulachrum iridis super parietem excitet, non 

 minus obsequente utitur natura, quam cum idem fit in 

 aere ex nube roscida : contra vero, cum aurum inveni- 

 tur in arenulis l purum, asque sibi ipsi ministrat natura, 

 ac si aurum purum per fornacem et ministerium hominis 

 excoqueretur. Aliquando autem ministerium ex lege 

 universi aliis animalibus deputatur : neque enim minus 

 artificiale quiddam est mel, quod fit mediante industria 

 apis, quam saccharum, quod hominis : atque in manna 

 (quod similis est generis) natura seipsa contenta est. 

 Itaque cum una atque eadem sit natura, ejus autem vis 

 per omnia valeat, neque unquam ilia a seipsa desciscat, 

 omnino tanquam ex aequo subordinate tantum ad natu- 

 ram poni debent hsec tria, Cursus naturae ; Exspatiatio 

 naturae ; et Ars sive additus rebus Homo ; ideoque in 

 historia naturali ea omnia una et continua narrationum 

 serie involvi par est : quod etiam Caius Plinius magna 

 ex parte fecit ; qui historian! naturalem pro dignitate 

 complexus est, sed complexam indignissime tractavit. 

 Atque haec sit Naturalis Historiae partitio prima. 



CAPUT III. 



Partitio Historice Naturalis, ex usu et fine suo ; quodque 

 finis longe nobilissimus Historice Naturalis sit minis- 

 tratio prima ad condendam Philosophiam ; et quod 

 hujusmodi historia (quce scilicet sit in or dine ad eum 

 finem) desideretur. 



CJSTERUM Historia Naturalis ut subjecto triplex 

 (quemadmodum diximus), ita usu duplex est. Adhi- 

 betur enim aut propter cognitionem rerum ipsarum quae 

 historiae mandantur, aut tanquam materia prima Philo- 



1 renulis in the original. J. S. 



